cyanic-selkie/wikianc huggingface dataset:
Ζάκυνθος
Πληθυσμός
Ο πληθυσμός της Ζακύνθου από την ενσωμάτωση της στην Ελλάδα μέχρι και το 1940 υπήρξε σταθερός με μία ελαφρά μείωση. Από το 1951 μέχρι και το 1981 ο πληθυσμός της μειώθηκε σημαντικά. Μετά το 1981 και μέχρι και σήμερα ο πληθυσμός της Ζακύνθου αυξήθηκε σημαντικά, σχεδόν ανακτώντας τα προπολεμικά επίπεδα του. Η Ζάκυνθος κατέγραψε τον μεγαλύτερο πληθυσμό της το 1896 (45.042) και τον μικρότερο το 1981 (30.014). Η μεγαλύτερη αύξηση του πληθυσμού έγινε το 2001 (19,3%) και η μικρότερη το 1940 (1,7%). Η μεγαλύτερη μείωση του πληθυσμού έγινε το 1971 (15,0%) και η μικρότερη το 1879 (0,1%). Είναι ένα από τα πιο πυκνοκατοικημένα νησιά στην Ελλάδα με πυκνότητα πληθυσμού 100,5 κατοίκους ανά τετραγωνικό χιλιόμετρο.
Δυναστεία των Λασκαριδών
Κατά την πολιορκία της Κωνσταντινούπολης το 1204 από τους Σταυροφόρους της 4ης Σταυροφορίας, ο Αλέξιος Ε' Δούκας Μούρτζουφλος βλέποντας ότι όλα είχαν χαθεί, εγκατέλειψε την πόλη το βράδυ της 12ης Απριλίου. Καθώς οι Σταυροφόροι θα έμπαιναν το πρωί στην πόλη, ο λαός μαζεύτηκε στην Αγία Σοφία για να εκλέξει νέο αυτοκράτορα. Υποψήφιοι ήταν ο Κωνσταντίνος Λάσκαρης, που είχε συμμετάσχει γενναία στην άμυνα της Πόλης και κάποιος Κωνσταντίνος Δούκας, επίσης ικανός στρατιωτικός. Με κλήρο επιλέχθηκε ο πρώτος, που προσπάθησε να εμψυχώσει τους πολίτες για άμυνα και να χρησιμοποιήσει τη Φρουρά των Βαράγγων. Αλλά όλοι τον εγκατέλειψαν. Έφυγε στις 13 Απριλίου με πλοίο για τη Βιθυνία. Εκεί ο αδελφός του συγκέντρωσε στρατό και έστειλε τον Κωνσταντίνο να καταλάβει το Αδραμύττιο από τον Ερρίκο της Φλάνδρας Λατίνο αυτοκράτορα της Κωνσταντινούπολης. Στη μάχη που έγινε στις 19 Μαρτίου 1205 ο Ρωμαϊκός στρατός ηττήθηκε. Έκτοτε δεν αναφέρεται ο Κωνσταντίνος, μάλλον λοιπόν σκοτώθηκε ή αιχμαλωτίστηκε. Τα γεγονότα περιγράφει ο ιστορικός Νικήτας Χωνιάτης. Αν ο Κωνσταντίνος Λάσκαρης αριθμηθεί ως ΙΑ΄, τότε ο επόμενος Κωνσταντίνος Παλαιολόγος θα είναι ο ΙΒ΄.
Ζάκυνθος
Δυτικές και βορειοανατολικές ακτές της Ζακύνθου
Οι δυτικές και βορειοανατολικές ακτές της Ζακύνθου είναι προστατευόμενη τοποθεσία του δικτύου Natura 2000, με κωδικό GR2210001.
Δυναστεία των Λασκαριδών
Ο ιστορικός S.Runciman αμφισβητεί την ακρίβεια του Χωνιάτη και διατύπωσε την άποψη ότι ο Θεόδωρος ήταν που εκλέχθηκε από το 1204 αυτοκράτορας και όχι το 1205 μετά τη μάχη του Αδραμυττίου.
Ζάκυνθος
Δυτικές και βορειοανατολικές ακτές της Ζακύνθου
Στην πανίδα της περιοχής περιλαμβάνονται: μεσογειακές φώκιες, σαύρες του Μοριά, καρέτα καρέτα, πετροπέρδικες, μαυροπετρίτες, θαλασσοκόρακες, ασπροκωλίνες (Oenanthe hispanica), λιοστριτσίδες (Hippolais olivetorum), μαυροτσιροβάκοι, κοκκινοτσιροβάκοι (Sylvia cantillans), σκουρόβλαχοι, και αμπελουργοί.
Δυναστεία των Λασκαριδών
Ο Θεόδωρος το 1205 αξίωσε το δικαίωμα να είναι αυτοκράτορας, και έδωσε στα αδέλφια του τον τίτλο του σεβαστοκράτορος όπως συνηθιζόταν. Είχε δύο κόρες, την
Ζάκυνθος
Δυτικές και βορειοανατολικές ακτές της Ζακύνθου
Στη χλωρίδα περιλαμβάνονται: τα τοπικά ενδημικά φυτά Limonium phytosianum και L. zacynthium, Serapias ionica, και άλλα.
Δυναστεία των Λασκαριδών
Όταν απεβίωσε το 1222 τον διαδέχθηκε ο Ιωάννης Γ' Βατάτζης, σύζυγος της κόρης του Ειρήνης. Αυτό δυσαρέστησε τα μικρότερα αδέλφια του Θεοδώρου Α', τον Αλέξιο και τον Ισαάκιο. Πήγαν στον Robert de Courtenay λατίνο αυτοκράτορα της Κωνσταντινούπολης, που ήταν αδελφός της Maria de Courtenay συζύγου του Θεοδώρου Α' και ζήτησαν τη βοήθειά του. Αυτός τους δέχθηκε και τους έστειλε ως αρχηγούς του στρατού του να αντιπαρατεθούν στον Ιωάννη Γ' στο Ποιμανηνό το 1224. Στη μάχη ο Ιωάννης Γ' νίκησε, αχμαλώτισε τους δύο αδελφούς και τους τύφλωσε.
Ζάκυνθος
Κόλπος Λαγανά Ζακύνθου (Ακρ. Γεράκι - Κερί) και νησίδες Μαραθονήσι και Πελούζο
Η περιοχή έκτασης 6977 εκτάρια είναι προστατευόμενη τοποθεσία του δικτύου Natura 2000 με κωδικό GR2210002.
Εθνικό Θαλάσσιο Πάρκο Ζακύνθου
Πρόκειται για εθνικό πάρκο που περιλαμβάνει τον κόλπο του Λαγανά στις νότιες ακτές της Ζακύνθου.
Δυναστεία των Λασκαριδών
Οι δύο μεγαλύτεροι αδελφοί Μανουήλ και Μιχαήλ ήταν παρόντες το 1256 στη στέψη του υιού του Ιωάννη Γ', δηλ. του Θεοδώρου Β' Βατάτζη.
Ο ιστορικός W.Miller συνάγει ότι υπήρχε και μία κόρη, που παντρεύτηκε τον Μάρκο Σανούντο δούκα της Νάξου (του Αρχιπελάγους), πληροφορία που αμφισβητεί ο M.Δ.Στούρτζας.
Οι επόμενοι δύο αυτοκράτορες Θεόδωρος Β΄ και Ιωάννης Δ΄ είναι Βατάτζαι, αλλά κατά τη συνήθεια της εποχής τους προέτασσαν το επίθετο της μητέρας τους, δηλ. είναι Λασκάρεις Βατάτζαι.
Δούκες Βατάτζαι
Ο Ιωάννης Γ' Δούκας Βατάτζης αυτοκράτορας των Ρωμαίων της Νικαίας (1222-54) και η Ειρήνη Λασκαρίνα είχαν υιό τον Θεόδωρο Β' Δούκα Βατάτζη αυτοκράτορα των Ρωμαίων της Νικαίας (1254-58). Αυτός ενυμφεύθη την Elena Asen και ο υιός τους Ιωάννης Δ' Δούκας Βατάτζης αυτοκράτορας των Ρωμαίων (1258-61) είχε επίτροπο τον Μιχαήλ Παλαιολόγο, ο οποίος μετά την ανακατάληψη της Κωνσταντινούπολης τον τύφλωσε και διεκδίκησε το αξίωμα του αυτοκράτορα ως Μιχαήλ Η' Παλαιολόγος.
Κατηγορία:Αυτοκρατορία της Νίκαιας Κατηγορία:Βυζαντινές δυναστείες
Ζάκυνθος
Πολιτισμός
Η Ζάκυνθος θεωρείται νησί με μακρά μουσική παράδοση. Οι Ζακύνθιοι ιδιαίτερα φιλόμουσοι συχνά συγκροτούν καλλίφωνες ομάδες - συντροφιές που τραγουδούν παλιά τοπικά τραγούδια και κυρίως καντάδες. Χαρακτηριστικοί οι στίχοι και του ομώνυμου παραδοσιακού: Επίσης στη Ζάκυνθο ανθεί ένα ιδιαίτερο, ίσως ιδιότυπο, θεατρικό είδος υπαίθρου, που ονομάζεται «ομιλίες», στο οποίο συμπρωταγωνιστούν οι κάτοικοι με αυτοσχεδιασμούς ως παρλάτες. Η ιστορία αυτών ξεπερνά τους τρεις αιώνες.
Από το 2009 η Ζάκυνθος έχει το δικό της φεστιβάλ τζαζ (Φεστιβάλ Τζαζ Ζακύνθου / Zante Jazz Festival) καθώς και φεστιβάλ κλασικής μουσικής. Ο Δήμος Ζακύνθου εκδίδει τριμηνιαίο δημοτικό περιοδικό ενημέρωσης, πολιτισμού, επικοινωνίας με τον τίτλο «δήμος+ΠΟΛΙΤΕΙΑ» http://dimoskaipoliteia.blogspot.com που κυκλοφορεί ηλεκτρονικά και στο Διαδίκτυο. Giostra Di Zante είναι ένα από τα παλιότερα δρώμενα του ζακυνθινού καρναβαλιού. Μαζί με τους χορούς, που διεξάγονταν κυρίως στις πολυτελείς αίθουσες των δύο Καζίνων (Ρωμιάνικο και Λομπαρδιανό) και τις πασίγνωστες και λαοφιλείς «Ομιλίες» (θέατρο δρόμου), οι οποίες παριστάνονταν από τον λαό σε υπαίθριους χώρους, αποτελούσαν (και αποτελούν) τις κυριότερες εκφράσεις της αποκριάτικης διασκέδασης του φημισμένου ιόνιου νησιού. Πρόκειται για έφιππους αγώνες, στους οποίους οι συμμετέχοντες λάβαιναν μέρος, διεκδικώντας το έπαθλο, όπου ήταν ένα αργυρό σπαθί, για τον πρώτο και ένα ζευγάρι ασημένια σπιρούνια για τον δεύτερο, αλλά και για την τιμή μιας γυναίκας, προς χάριν της οποίας αγωνίζονταν.
Σεισμοί
Ισχυρότερος όλων ήταν ο σεισμός της 12ης Αυγούστου του 1953, που εκτιμάται ότι ήταν μεγέθους 7,1 βαθμών της κλίμακας Ρίχτερ. Ισοπεδώθηκαν σχεδόν όλα τα κτήρια του νησιού εκτός από την εκκλησία του Αγ. Διονυσίου, το κτήριο της Εθνικής Τράπεζας και το σχολείο της συνοικίας του Άμμου στην πρωτεύουσα, που ήταν κτισμένα αντισεισμικά. Αυτό έδωσε αφορμή να θεσπισθούν αυστηρότατοι κανονισμοί δόμησης των νέων κτηρίων και να κτίζονται όλα αντισεισμικά με τη χρήση άφθονου χάλυβα για το οπλισμένο σκυρόδεμα που αποτελεί τον φέροντα σκελετό τους. Έτσι στους σεισμούς των δεκαετιών του 1980 και 1990 που έφθασαν μέχρι και 6,2 Ρίχτερ, καθώς και στους σεισμούς του Απριλίου 2006 που γίνονταν καθημερινά για ένα μήνα περίπου φθάνοντας σε μέγεθος μέχρι και 5,9 Ρίχτερ οι ζημιές στα καινούργια κτήρια ήταν ελάχιστες. Με τα 6,8 Ρίχτερ του τελευταίου σεισμού της 26 Οκτωβρίου 2018, ταρακουνήθηκε όλο το νησί. Υπήρξαν μικρής έκτασης ζημιές σε παλαιά κυρίως κτήρια, αλλά σε γενικές γραμμές, σύμφωνα με την ομολογία των σεισμολόγων, «η Ζάκυνθος άντεξε».
Προσωπικότητες
thumb|Άγαλμα του [[Διονύσιος Σολωμός|Διονύσιου Σολωμού στην πόλη της Ζακύνθου]]
Ψηφιακό αρχείο ΕΡΤ
Κατηγορία:Ζάκυνθος
Ερρίκος ντε Λα Τουρ ντ'Ωβέρν, δούκας του Μπουγιόν
Ο Ερρίκος ντε Λα Τουρ ντ'Ωβέρν, γαλλ.: Henri de La Tour d'Auvergne, ήταν (τιτουλάριος) δούκας τού Μπουγιόν συζυγικώ δικαιώματι (jure uxoris), υποκόμης τού Τυρέν, Καστιγιόν και Λανγκαί (28 Σεπτεμβρίου 1555 – 25 Μαρτίου 1623). Ανήκε στον ισχυρό (μετέπειτα Ουγενοτικό) Οίκο ντε Λα Τουρ ντ'Ωβέρν· έγινε πρίγκιπας τού Σεντάν και στρατάρχης της Γαλλίας.
Βιογραφία
Ο υποκόμης τού Τυρέν γεννήθηκε στο κάστρο Ζοζέ-αν-Ωβέρν, κοντά στο Κλερμόν-Φεράν στο Ωβέρν. Γονείς του ήταν ο Φραγκίσκος Γ΄ ντε Λα Τουρ ντ'Ωβέρν, υποκόμης τού Tυρέν και η Eλεονόρα ντε Moνμορανσύ, μεγαλύτερη κόρη τού Αν 1ου δούκα τού Μονμορανσύ.
Μετά τη Σφαγή τού Αγίου Βαρθολομαίου το 1572 συμμετείχε στην Πολιορκία της Λα Ροσέλ (1572-1573), αλλά στη συνέχεια μεταστράφηκε εκ νέου στον Προτεσταντισμό. Συμμετείχε στη συνωμοσία τού ντε Λα Μολ και τού ντε Κοκονά το 1574, εντάχθηκε στο κόμμα των Mαλκοντάν με επικεφαλής τον Φραγκίσκο, δούκα του Aλανσόν (νεότερο αδελφό των βασιλέων Καρόλου Θ΄ και Ερρίκου Γ΄) το 1575.
Το 1576 εντάχθηκε στο προτεσταντικό κόμμα του Ερρίκου της Ναβάρρας (μελλοντικού Ερρίκου Δ΄), διαπραγματευόμενος την ειρήνη τού Νεράκ μεταξύ Προτεσταντών και Καθολικών το 1579. Διορίστηκε αντιστράτηγος τού Άνω Λανγκεντόκ το 1580, έλαβε μέρος στην πολιορκία τού Παρισιού το 1590 μετά την άνοδο του Ερρίκου Δ΄ στο θρόνο και κατέκτησε το Στεναί από την Καθολική Ένωση το 1591.
Το 1591 ο Ερρίκος Δ΄ τον πάντρεψε με τη Σαρλότ ντε Λα Μαρκ, κληρονόμο τού δουκάτου τού Μπουγιόν και τού πριγκιπάτου τού Σεντάν. Το 1592 ο Ερρίκος Δ΄ τον έκανε στρατάρχη της Γαλλίας.
Μετά το τέλος της πρώτης συζύγου του το 1594, νυμφεύτηκε την Ελισάβετ του Νάσσαου Το 1593 και το 1595, ο Ερρίκος Δ΄ και η Ολλανδική Δημοκρατία διεξήγαγαν δύο ανεπιτυχείς εκστρατείες εναντίον τού Λουξεμβούργου, που το κατείχε η Ισπανία.
Ηττημένος στο Ντουλάν της Πικαρδίας το 1595 από τον δε Φουέντες, κυβερνήτη των Ισπανικών Κάτω Χωρών, στάλθηκε στην Αγγλία για να ανανεώσει τη συμμαχία της Γαλλίας με τη βασίλισσα Ελισάβετ Α΄ της Αγγλίας το 1596. Συμμετείχε στη συνωμοσία τού δούκα τού Μπιρόν το 1602, κατέφυγε στη Γενεύη το επόμενο έτος και αναγκάστηκε να δεχτεί ένα γαλλικό προτεκτοράτο στο δουκάτο τού Μπουγιόν το 1606.
Μετά το τέλος τού Ερρίκου Δ΄, μπήκε στο Συμβούλιο της Αντιβασιλείας κατά τη διάρκεια της ανηλικιότητας τού Λουδοβίκου ΙΓ΄ και μηχανορραφούσε εναντίον τού Μασιμιλιάν ντε Μπετύν, δούκα τού Συλί και τού Κ. Κονσίνι, τού τελευταίου αγαπημένου της χήρας βασίλισσας και αντιβασίλισσας Μαρίας των Μεδίκων.
Τον Απρίλιο του 1612 ο δούκας ήρθε στο Λονδίνο ως πρέσβης της Μαρίας των Μεδίκων. Έγινε δεκτός στην Αυλή τού Ιακώβου Α΄ και της συζύγου του Άννας της Δανίας και συνοδευόταν από 100 ή 250 ακολούθους. Κατέλυσε στο Τσάρτερχαουζ, όπου ήταν κρεμασμένες ταπισερί, συμπεριλαμβανομένων των δωματίων για τον έφηβο ανιψιό του Ερρίκο ντε Λα Τρεμουάλ. Στην πρώτη του δεξίωση στο Μπάνκετινγκ Χάουζ στο ανάκτορο Γουάιτχολ τον έφερε ο δούκας τού Λένοξ με μία συνοδεία 30 αμαξών. Στην Αυλή φορούσαν μαύρα, λόγω πένθους για το τέλος της Άννας-Αικατερίνης, συζύγου τού Χριστιανού Δ΄ της Δανίας, αδελφού της Άννας της Δανίας.
Σύμφωνα με τον Βενετό πρεσβευτή Αντόνιο Φοσκαρίνι, οι οδηγίες του περιελάμβαναν μία πρόταση γάμου μεταξύ της Χριστίνας πριγκίπισσας της Γαλλίας, δεύτερης κόρης τού Ερρίκου Δ΄, και τού Ερρίκου-Φρειδερίκου Στιούαρτ πρίγκιπα της Ουαλίας, γιου τού Ιακώβου Α΄. Η Άννα της Δανίας είπε σε έναν από τους ανώτερους συντρόφους του ότι θα προτιμούσε ο γιος της Ερρίκος-Φρειδερίκος να νυμφευτεί μία Γαλλίδα πριγκίπισσα χωρίς προίκα, παρά μία πριγκίπισσα από τη Φλωρεντία με οποιαδήποτε ποσότητα χρυσού.
Απεβίωσε στο Σεντάν το 1623.
Οικογένεια
Νυμφεύτηκε πρώτα τη Καρλόττα του Λα Μαρκ, ιδίω δικαιώματι (suo jure) δούκισσα τού Μπουγιόν (Bouillon) στις 19 Νοεμβρίου 1591 και απέκτησε έναν γιο, που γεννήθηκε και απεβίωσε στις 8 Μαΐου 1594.
Έπειτα ο Ερρίκος έκανε δεύτερο γάμο με την Eλισάβετ τού Νάσσαου-Οράγγης στις 15 Απριλίου 1595 και είχε τέκνα με τον τίτλο ντε Λα Τουρ ντ'Ωβέρν:
Εξωτερικοί σύνδεσμοι
Κατηγορία:Στρατάρχες της Γαλλίας Κατηγορία:Οίκος ντε Λα Τουρ ντ'Ωβέρν
Φρειδερίκη του Βρανδεμβούργου-Σβετ
Η Φρειδερίκη (γερμ. Friederike von Brandenburg-Schwedt, 18 Δεκεμβρίου 1736 - 9 Μαρτίου 1798) από τον Οίκο των Χοεντσόλλερν ήταν κόρη του Μαργράβου του Βρανδεμβούργου-Σβετ και με τον γάμο της έγινε Δούκισσα της Βυρτεμβέργης.
Βιογραφία
Η Φρειδερίκη Σοφία Δωροθέα ήταν η πρώτη κόρη του Φρειδερίκου Γουλιέλμου του Βρανδεμβούργου-Σβετ και της Σοφίας Δωροθέας, κόρης του Φρειδερίκου Γουλιέλμου Α΄ της Πρωσίας.
Οικογένεια
Παντρεύτηκε το 1753 τον Φρειδερίκο Β΄ Ευγένιο της Βυρτεμβέργης και είχε τέκνα:
Παραπομπές
Κατηγορία:Οίκος των Χοεντσόλερν Κατηγορία:Δούκισσες της Βυρτεμβέργης Κατηγορία:Μαργραβίνες του Βρανδεμβούργου-Σβιτ
Π.Α.Ο.Κ. (ποδόσφαιρο γυναικών)
Το ποδοσφαιρικό τμήμα γυναικών του Π.Α.Ο.Κ. ιδρύθηκε το 2001 μετά από την ενσωμάτωση της Ολυμπιάδας Θεσσαλονίκης. Έδρα της γυναικείας ομάδας του Π.Α.Ο.Κ. είναι το προπονητικό κέντρο Νέας Μεσημβρίας, ενώ σε σημαντικούς αγώνες όπως το Champions League γυναικών που διοργανώνει η UEFA, χρησιμοποιείται το γήπεδο της Τούμπας.
Είναι πολυνίκης του πρωταθλήματος Ελλάδας με 18 κατακτήσεις εκ των οποίων οι 12 με αήττητο ρεκόρ,ενώ είναι χαρακτηριστικό ότι οι παίκτριες του Π.Α.Ο.Κ. αποτελούν την βάση της σύνθεσης και της Εθνικής Ελλάδας γυναικών.
Ιστορία
Πρώτος έφορος της ομάδας υπήρξε ο Γιώργος Κασιμάτης και πρώτος προπονητής ο Θέμης Καπουσούζης, ο οποίος πολύ σύντομα αντικαταστάθηκε από τον Μπάμπη Παπουλίδη. Την ομάδα ενίσχυσαν δύο Σερβίδες διεθνείς ποδοσφαιρίστριες η Suzana Stanojevic, μεσοεπιθετικός και η Daniela Mitrovic, τερματοφύλακας. Την πρώτη κιόλας χρονιά της ύπαρξης της ομάδας, περίοδος 2001-02, κατακτήθηκε το πρώτο νταμπλ. Το Κύπελλο του 2002 ήταν το τελευταίο που διοργάνωσε η ΕΠΟ μέχρι και το μακρινό 2013, όπου επέστρεψε ξανά ο θεσμός. Στον τελικό της Λαμίας ο Π.Α.Ο.Κ. κέρδισε με σκορ 4-0 την Δόξα-Άρτεμις, με σκόρερς τις Παπαδοπούλου, Stanojevic και Παντελιάδου (2).
Ως Πρωταθλήτρια Ελλάδος η ομάδα του Δικεφάλου λαμβάνει μέρος στο Women's Cup, διοργάνωση της UEFA, αντίστοιχη του Champions League των ανδρών, του οποίου οι αγώνες στον όμιλο που συμμετείχε διεξάγονται στη Θεσσαλονίκη και οι ομάδες που αντιμετωπίζει ο Π.Α.Ο.Κ., είναι Saestum Πρωταθλήτρια Ολλανδίας, η Τrondheims Πρωταθλήτρια Νορβηγίας και η Regal FC Πρωταθλήτρια Ρουμανίας. Η ομάδα σαν νεοφώτιστη κάνει τρεις ήττες, κάνοντας όμως αξιοπρεπή εμφάνιση.
Την αγωνιστική περίοδο 2002-03, ακολούθησε μια ανανέωση της ομάδας, προπονητής ανέλαβε ο Χρήστος Τερζανίδης, παλαιός άσσος της ανδρικής ομάδας του Π.Α.Ο.Κ. και της Εθνικής Ελλάδας. Η ομάδα χάνοντας την τελευταία στιγμή το Πρωτάθλημα κατέκτησε την δεύτερη θέση.
Την αγωνιστική περίοδο 2003-04 προπονητής ανέλαβε ο Θόδωρος Παγκούσης και η ομάδα κατακτά την τρίτη θέση. Στην ομάδα όμως είχαν μπει νέοι στόχοι, με μικρά σε ηλικία κορίτσια να παίρνουν χρόνο συμμετοχής, τα οποία άρχισαν να αντικαθιστούν τις παλαιότερες παίκτριες.
Την περίοδο 2004-05, προπονητής ανέλαβε ο Γιάννης Καραπαναγιωτίδης και η ομάδα κατακτά τη δεύτερη θέση, με τον μέσο όρο ηλικίας του ρόστερ να είναι πολύ χαμηλός.
Το 2005-06 στόχος της ομάδας είναι πλέον η κατάκτηση του πρωταθλήματος και αυτό επιτεύχθηκε με προπονητή τον Σέρβο τεχνικό Perica Krstic που τύγχανε να είναι και προπονητής της Εθνικής Σερβίας, με μεγάλη εμπειρία στο ποδόσφαιρο γυναικών, το οποίο υπηρετεί εδώ και 30 χρόνια. Σαν Πρωταθλήτρια Ελλάδος η ομάδα συμμετείχε στους αγώνες του Women’s Cup, σε όμιλο, του οποίου οι αγώνες διεξήχθησαν στην Ουκρανία. Οι αντίπαλοι του Δικεφάλου είναι η ουκρανική Legenda,η ισραηλινή Μaccabi και η ομάδα ΑΕΚ της Κύπρου. Τα αποτελέσματα αυτής της προσπάθειας ήταν μια νίκη, μια ισοπαλία και μια ήττα.
Την επόμενη σεζόν (2006-07), η ομάδα κατέκτησε για τρίτη φορά το Πρωτάθλημα Ελλάδος και για μία ακόμη φορά συμμετείχε στους ομίλους του Women’s Cup. Την διοργάνωση του ομίλου ανέλαβε ο Π.Α.Ο.Κ.. Αντίπαλοι στην κλήρωση αναδείχθηκαν η Universitet Vitebsk Πρωταθλήτρια Λευκορωσίας, η NSA Sofia Πρωταθλήτρια Βουλγαρίας και η Parnu από την Εσθονία. Στόχος της ομάδας ήταν μία καλή διοργάνωση και μία καλή πορεία στο θεσμό. Η διοργάνωση στέφτηκε με απόλυτη επιτυχία με την ομάδα να παίρνει τα συγχαρητήρια της UEFA. Στο αγωνιστικό ο Δικέφαλος έφερε μια νίκη, μια ισοπαλία και μια ήττα.
Μεγάλη τιμή για τον Π.Α.Ο.Κ. η διάκριση που θέλει το τμήμα ποδοσφαίρου γυναικών ως την κορυφαία της πόλης για το 2007 μεταξύ όλων των ομάδων και όλων των αθλημάτων, όπως ψήφισαν οι αθλητικοί συντάκτες.
Το 2007-08 η ομάδα κατακτέκτησε για τρίτη συνεχόμενη φορά και τέταρτη στην ιστορία της το Πρωτάθλημα Ελλάδος, κερδίζοντας τις εντυπώσεις οι οποίες φυσικά δεν είναι τυχαίες αλλά αποτέλεσμα της δουλειάς που πραγματοποιήθηκε. Αυτή την αγωνιστική περίοδο προπονήτρια ήταν η Suzana Stanojevic, πρώην παίκτρια του Π.Α.Ο.Κ. και για 2 χρόνια βοηθός προπονητή. Τον Σεπτέμβριο η ομάδα κληρώθηκε να αγωνιστεί με την AZS Wroslaw της Πολωνίας, την Naftokhimik της Ουκρανίας και την Levadia FC, Πρωταθλήτρια της Εσθονίας, στο Women's Cup. Οι αγώνες έγιναν στην Πολωνία στην πόλη Wroslaw, έδρα της πολωνικής ομάδας. Στόχος της ομάδας ήταν η καλή εμφάνιση και η πρόκριση στην επόμενη φάση. Η ομάδα θα πραγματοποιήσει μια καλή εμφάνιση αλλά με μια νίκη, μια ισοπαλία και μια ήττα δεν κατάφερε να περάσει στην επόμενη φάση.
Το 2008-09 για τέταρτη συνεχόμενη φορά και πέμπτη στην ιστορία του, ο Π.Α.Ο.Κ. αναδεικνύεται Πρωταθλητής Ελλάδος, και αφού πέρασε άνευ αγώνων στο group των 32 του Women's Champios League μετά από κλήρωση τέθηκε αντιμέτωπος σε δύο αγώνες, εντός στις 30 Σεπτεμβρίου και εκτός στις 7 Οκτωβρίου με την κορυφαία αγγλική γυναικεία ομάδα Arsenal Ladies.
Προπονητής για την αγωνιστική περίοδο 2009-10 ανέλαβε ο Ιάκωβος Καραϊσαρλής γνωστός στον χώρο του ποδοσφαίρου έχοντας συνεργαστεί με επιτυχία με πολλές ομάδες. Μετά από τέσσερις μήνες θα αντικατασταθεί από την Κατερίνα Τσιάπανου. Η ομάδα ενισχύθηκε με τις εξής ποδοσφαιρίστριες: Μάγδα Τσουκαλά (Επιθετικός από τον Άρη), Χαρούλα Δημητρίου (Μέσος από τον Βόλο 2004), Έρη Χαραλαμπίδου (Μέσος από τον Φιλυριακό), Ελίνα Χαραλαμπίδου (Τερματοφύλακας από τον Φιλυριακό) και Μάρθα Μουρατίδου (Μέσος από τον Ηρακλή Αμπελοκήπων). Η ομάδα για άλλη μια χρονιά, πέμπτη συνεχόμενη και έκτη στην ιστορία της αναδείχθηκε Πρωταθλήτρια Ελλάδος και πέρασε άνευ αγώνων στο γκρουπ των 32 του Women's Champios League.
Προπονητής για την νέα αγωνιστική περίοδο 2010-11 ανέλαβε ο Βασίλης Παρασκευόπουλος. Η ομάδα του Δικεφάλου κληρώθηκε να αντιμετωπίσει την Πρωταθλήτρια Αυστρίας SV Neulengbach. Ο πρώτος αγώνας πραγματοποιήθηκε στις 22 Σεπτεμβρίου 2010 στο γήπεδο της Τούμπας και το αποτέλεσμα του αγώνα ήταν 1-0 υπέρ του Π.Α.Ο.Κ.. Ο επαναληπτικός στις 13 Οκτωβρίου 2010 στην έδρα της SV Neulengbach, με νικήτρια την ομάδα της Αυστρίας με 3-1. Στο τέλος της σεζόν η ομάδα κατέκτησε για έκτη συνεχόμενη χρονιά και έβδομη στο σύνολο το πρωτάθλημα.
Την επόμενη περίοδο (2011-12) για τις υποχρεώσεις του στο Women's Champions League ο Π.Α.Ο.Κ. αντιμετώπισε την CS Galiador της Μολδαβίας, την ΖFK Nase Taksi των Σκοπίων και την BSC Young Boys της Ελβετίας. Τα αποτελέσματα των ως άνω αγώνων είναι νίκη με 3-0, ήττα με 1-0 και ισοπαλία με 1-1 αντίστοιχα. Όσον αφορά το πρωτάθλημα η ομάδα κατέκτησε ξανά την πρώτη θέση και αναδείχθηκε Πρωταθλήτρια Ελλάδος για όγδοη φορά.
Την περίοδο (2012-13) στο Women's Champions League ο Δικέφαλος αντιμετώπισε την Πρωταθλήτρια Λετονίας Skonto FK, την Πρωταθλήτρια Σκοπίων ΖFK Nase και την Πρωταθλήτρια Ουγγαρίας ΜΤΚ. Τα αποτελέσματα των ανωτέρω αγώνων ήταν δύο νίκες και μία ήττα αντίστοιχα.
Προπονητές
Προπονητές της ομάδας ποδοσφαίρου γυναικών του Π.Α.Ο.Κ. από την ίδρυσή της, υπήρξαν οι εξής:
Τρέχουσα σύνθεση ομάδας
.
Διεθνείς αθλήτριες
Οι αθλήτριες του Π.Α.Ο.Κ. που αγωνίζονται στην Εθνική ομάδα.
Εξωτερικοί σύνδεσμοι
* ΠΑΟΚ ΠΑΟΚ Κατηγορία:Γυναικείες ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 2002
Κοινωνία
Με τον όρο κοινωνία εννοείται το σύνολο των ανθρώπων που συμβιώνουν σε κάποιον τόπο ή σε μία ιστορική περίοδο και έχει ευρεία (ανθρωπότητα) ή στενή εφαρμογή (ομάδες ανθρώπων στο χώρο και τον χρόνο) ως έννοια. Σε έναν εναλλακτικό ορισμό ως κοινωνία φέρεται η διαρκής στο χρόνο συνεργατική ομάδα, τα μέλη της οποίας ανέπτυξαν οργανωμένα πρότυπα σχέσεων μέσω της διαρκούς αλληλεπίδρασής τους
Οι κοινωνίες διαμορφώνουν διάφορα πρότυπα συμπεριφοράς που τα θεωρούν απαράδεκτα ή αποδεκτά. Αυτά τα πρότυπα συμπεριφοράς σε μια σταθερή κοινωνία είναι γνωστά ως κοινωνικοί κανόνες. Οι κοινωνίες και οι νόρμες τους υφίστανται σταδιακές και διαρκείς αλλαγές.
Ορισμός
Από την άποψη της κοινωνιολογίας, η κοινωνία αντιπροσωπεύει ένα σύνολο συνειδητών ανθρώπινων σχέσεων που βασίζονται σε κοινές πολιτισμικές παραστάσεις. Εδώ ο όρος εξετάζεται επιστημονικά υπό τη στενή του έννοια και αναφέρεται στην ύπαρξη πολλών κοινωνιών με κριτήριο τον ιδιαίτερο χρόνο και τον ιδιαίτερο χώρο στον οποίο αυτές οι κοινωνίες εμφανίζονται. Συνεπώς, η έννοια κοινωνία στην ειδική μορφή της συσχετίζεται με ιδιαίτερες δομές που υπόκεινται σε διαρκή μεταβολή. Η μεταβολή μπορεί να είναι γραμμική ή κυκλική. Το μεγαλύτερο τμήμα της συνήθους κοινωνικής ζωής οργανώνεται βάσει κυκλικών εναλλαγών -χρόνος, εβδομάδα, έτος- οι οποίες θεωρούνται αναγκαίες συνθήκες σταθερότητας της κοινωνικής δομής. Σε ό,τι αφορά στη γραμμική μεταβολή, τη διαρκή ευθύγραμμη εξέλιξη της κοινωνίας μέσα στο χρόνο με σχέσεις αιτίου αιτιατού, η ιδέα θεμελιώθηκε κυρίως από τους κοινωνικούς εξελικτικιστές Αύγουστο Κοντ και Χέρμπερτ Σπένσερ και υποδηλώνει ότι η κοινωνική εξέλιξη σε ιδανικές μορφές κοινωνίας είναι αποτέλεσμα της ανθρώπινης επιλογής.
Η λέξη «κοινωνία» ως έννοια προήλθε από τη γαλλική «société» του 12ου αιώνα («εταιρεία»). Αυτή με τη σειρά της προήλθε από τη λατινική λέξη «societas», η οποία με τη σειρά της προήλθε από το ουσιαστικό «socius» (σύντροφος, φίλος, σύμμαχος).
Οι ανθρώπινες κοινωνίες χαρακτηρίζονται από τις σχέσεις (κοινωνικές σχέσεις) μεταξύ ατόμων που μοιράζονται έναν κοινό πολιτισμό· μια δεδομένη κοινωνία μπορεί να περιγράφει ως το άθροισμα των σχέσεων αυτών μεταξύ των ιδρυτικών μελών της. Όπως και άλλες ομάδες, μια κοινωνία επιτρέπει στα μέλη της να επιτύχουν ανάγκες ή επιθυμίες που δεν θα μπορούσαν να εκπληρώσουν μόνα τους. Το κοινωνικό γεγονός μπορεί να προσδιοριστεί, να γίνει κατανοητό, ή να διευκρινιστεί μέσα σε μια περίσταση όπου ορισμένα πόροι, στόχοι, απαιτήσεις, ή αποτελέσματα χρειάζονται αλλά δεν μπορούν να επιτευχθούν, να αποκτηθούν, ή να εκπληρωθούν κατά τρόπο μεμονωμένο αλλά, αντίθετα, μπορούν να αποκτηθούν μόνο κατά τρόπο συλλογικό. Η ομαδική εργασία παρέχει τα έγκυρα λειτουργικά μέσα σε ένα άτομο που πρέπει να τα έχει αλλά δεν είναι ικανό να τα αποκτήσει από μόνο του. Με αυτό τον τρόπο οι κοινωνικές ανησυχίες ή τα κοινωνικά ενδιαφέροντα (το αρχικό και προγενέστερο επίτευγμα των σφαιρικών στόχων στο επίπεδο κοινωνίας) και τα ατομικά (προσωπικά)ενδιαφέροντα είναι λογικά διαφορετικά και όχι αμοιβαία - αποκλειστικές απόψεις και φάσεις που εξετάζουν μέσα στο κοινωνικό γεγονός. Τα μέλη πρέπει να εργαστούν για τη σφαιρική επιτυχία της κοινωνίας (με ορισμένους κανόνες), ως μέσο για τη μεμονωμένη επιτυχία τους.
Ευρύτερα, μια κοινωνία είναι μια οικονομική, κοινωνική, ή βιομηχανική υποδομή, φτιαγμένη από μία ποικίλη συλλογή ατόμων. Τα μέλη μιας κοινωνίας μπορούν να είναι από διαφορετικές εθνικές ομάδες. Μια κοινωνία μπορεί να αποτελείται από μία συγκεκριμένη εθνική ομάδα, όπως οι Σάξονες που ανήκουν σε ένα έθνος, ή μια ευρύτερη πολιτιστική ομάδα, όπως μια δυτική κοινωνία.
Ο όρος κοινωνία στην Ανθρωπολογία
Οι ανθρώπινες κοινωνίες οργανώνονται συνήθως σύμφωνα με τα αρχικά μέσα επιβίωσής τους. Οι κοινωνικοί επιστήμονες έχουν προσδιορίσει τις κοινωνίες με διάφορους όρους. Μερικοί θεωρούν τις βιομηχανικές και μεταβιομηχανικές κοινωνίες ποιοτικά διαφορετικές από τις παραδοσιακές γεωργικές κοινωνίες.
Ο όρος κοινωνία στην Πολιτική
Οι κοινωνίες μπορούν επίσης να οργανωθούν σύμφωνα με την πολιτική δομή τους. Ανάλογα με το αυξανόμενο μέγεθος και την πολυπλοκότητα, υπάρχουν ζώνες, φυλές και κρατικές κοινωνίες. Αυτές οι δομές μπορούν να έχουν τις ποικιλίες βαθμών της πολιτικής δύναμης, ανάλογα με τα πολιτιστικά, γεωγραφικά, και ιστορικά περιβάλλοντα με τα οποία αυτές οι κοινωνίες πρέπει να υποστηρίξουν. Μια κοινωνία που είναι ικανή να προσφέρει μια αποτελεσματική απάντηση σε άλλες κοινωνίες που ανταγωνίζεται θα ενταχθεί συνήθως στον πολιτισμό της ανταγωνιστικής κοινωνίας.
Τύποι κοινωνιών
Οι τύποι κοινωνιών είναι κατηγορίες κοινωνικών ομάδων που διαφέρουν σύμφωνα με τις στρατηγικές επιβίωσης, οι τρόποι με τους οποίους οι άνθρωποι χρησιμοποιούν την τεχνολογία και για να παρέχουν τις ανάγκες τους. Αν και οι άνθρωποι έχουν καθιερώσει πολλούς τύπους κοινωνιών καθ' όλη τη διάρκεια της ιστορίας, οι ανθρωπολόγοι τείνουν να ταξινομήσουν τις διαφορετικές κοινωνίες σύμφωνα με το βαθμό στον οποίο οι διαφορετικές ομάδες μέσα σε μια κοινωνία έχουν άνιση πρόσβαση στα πλεονεκτήματα όπως οι πόροι, το γόητρο, ή η δύναμη. Ουσιαστικά όλες οι κοινωνίες έχουν αναπτύξει κάποιο βαθμό ανισότητας μεταξύ των ανθρώπων τους μέσω της διαδικασίας της κοινωνικής στρωματοποίησης, του τμήματος των μελών μιας κοινωνίας στα επίπεδα με τον άνισο πλούτο, του γοήτρου, ή της δύναμης. Οι κοινωνιολόγοι τοποθετούν τις κοινωνίες σε τρεις ευρείες κατηγορίες: προβιομηχανικές, βιομηχανικές, και μεταβιομηχανικές.
Εξωτερικοί σύνδεσμοι
* Κατηγορία:Κοινωνιολογία
Μπομπ Χόουπ
Ο Λέσλι Τάουνς "Μπομπ" Χόουπ, KBE, KC*SG, KSS (αγγλικά: Leslie Townes "Bob" Hope, 29 Μαΐου 1903 - 27 Ιουλίου 2003) ήταν Άγγλος κωμικός, ερμηνευτής βοντβίλ, ηθοποιός, τραγουδιστής, χορευτής, αθλητής και συγγραφέας. Η καριέρα του διήρκεσε σχεδόν για 80 χρόνια, συμμετέχοντας σε πάνω από 70 ταινίες μικρού ή μεγάλου μήκους, συμπεριλαμβανομένου και της επτά ταινιών σειράς Road to..., με συμπρωταγωνιστές τους Μπινγκ Κρόσμπι και Ντόροθι Λαμούρ. Υπήρξε επίσης 19 φορές παρουσιαστής των τελετών των βραβειών Όσκαρ (περισσότερες φορές από οποιονδήποτε άλλον). Ωστόσο, εμφανίστηκε σε πολλές θεατρικές παραστάσεις και σε αρκετές τηλεοπτικές σειρές, ενώ έγραψε και 14 βιβλία. Η πιο γνωστή του τραγουδιστική ερμηνεία έγινε στο κομμάτι Thanks for the Memory.
Βιογραφία
Ο Χόουπ γεννήθηκε στο Λονδίνο, και σε ηλικία 4 ετών, μετανάστευσε με την οικογένειά του, στο Κλίβελαντ του Οχάιο. Την καριέρα του στον χώρο του θεάματος την ξεκίνησε τη δεκαετία του 1920, όταν ξεκίνησε να εμφανίζεται σε θεατρικές παραστάσεις, ενώ κατά τη διάρκεια της επόμενης ξεκίνησε να εμφανίζεται στο ραδιόφωνο. Το 1934, συμμετείχε για πρώτη φορά σε ταινία. Ήταν ιδιαίτερα γνωστός, για τον κωμικό του τάιμινγκ, και κυρίως για τα One-line αστεία του, αλλά κι για το πόσο ταχύτατα τα έλεγε, τα οποία πολλές φορές ήταν αυτοσαρκαστικά. Το United Service Organizations, σε εορτή για την πολυετή καριέρα του, αλλά και για την ψυχαγωγία που προσέφερε στους στρατεύσιμους (έκανε 57 τουρ), τον ανακήρυξε επίτιμο βετεράνο των Ενόπλων Δυνάμεων των ΗΠΑ, το 1997, μετά από ενέργειες του Κογκρέσου των ΗΠΑ. Επίσης, συμμετείχε σε πολλά specials του NBC, όπου έγινε από τους πρώτους που χρησιμοποίησε ποτέ cue card (καρτέλα που δείχνει στους ηθοποιούς τα λόγια).
Ο Χόουπ ασχολήθηκε και με τον αθλητισμό, και πιο συγκεκριμένα με το μποξ και το γκολφ, ενώ κατείχε και μετοχές, ομάδας του μπέιζμπολ, ονόματι Cleveland Indians. Ο Χόουπ ήταν νυμφευμένος με την ερμηνεύτρια και φιλάνθρωπο Ντολόρες Χόουπ, για 69 χρόνια (η οποία πέθανε σε ηλικία 102 ετών). Ο Χόουπ πέθανε σε ηλικία 100 ετών, στην κατοικία του, στο Λος Άντζελες της Καλιφόρνια.
Εξωτερικοί σύνδεσμοι
Κατηγορία:Υπεραιωνόβιοι Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί κωμικοί σκετς Κατηγορία:Τιμητικό Όσκαρ (παραλήπτες) Κατηγορία:Νικητές Ανθρωπιστικού Βραβείου Τζιν Χέρσολτ Κατηγορία:Αμερικανοί πυγμάχοι Κατηγορία:Ερμηνευτές βοντβίλ Κατηγορία:Αμερικανοί συγγραφείς Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί ραδιοφώνου
Danone
Η Danone (Groupe Danone) είναι πολυεθνική εταιρία τροφίμων με έδρα το Παρίσι, ενώ ιδρύθηκε στην Μπαρτσελόνα της Ισπανίας. Με το όνομά της πωλούνται ως επί πλείστον γαλακτοκομικά προϊόντα (στα οποία παγκοσμίως κατέχει την πρώτη θέση), ενώ στον όμιλο ανήκουν και άλλες εταιρίες όπως η Volvic και η Evian (νερά) και η Kronenbourg (μπίρα). Είναι εισηγμένη στο Euronext Paris όπου αποτελεί συστατικό στοιχείο του δείκτη χρηματιστηρίου CAC 40. Μερικά από τα προϊόντα της εταιρείας φέρουν την επωνυμία Dannon στις Ηνωμένες Πολιτείες.
Από το 2018, η Danone πούλησε προϊόντα σε 120 αγορές και είχε το 2018 πωλήσεις αξίας 24,65 δισ ευρώ. Κατά το πρώτο εξάμηνο του 2018, το 29% των πωλήσεων προήλθε από εξειδικευμένη διατροφή, το 19% προερχόταν από νερά και το 52% προερχόταν από γαλακτοκομικά και φυτικά προϊόντα.
Ονομασία
Η Danone ιδρύθηκε από τον Ισαάκ Καράσο, έναν Σεφαρδικό Εβραίο γιατρό από την Οθωμανική Αυτοκρατορία, που γεννήθηκε στη Θεσσαλονίκη και άρχισε να παράγει γιαούρτι στη Βαρκελώνη της Ισπανίας το 1919. Η εταιρία ονομάστηκε Danone, το οποίο μεταφράζεται σε «μικρός Daniel», προς τιμήν του γιού του, του Daniel Carasso.
Το 1929, ο Ισαάκ Καράσο μετέφερε την εταιρεία από την Ισπανία στη Γαλλία, ανοίγοντας ένα εργοστάσιο στο Παρίσι. Το 1942, ο Daniel Carasso μετέφερε την εταιρεία στη Νέα Υόρκη. Στις Ηνωμένες Πολιτείες, ο Ντάνιελ Καράσο συνεργάστηκε με τον Ελβετό Ισπανό Juan Metzger και άλλαξε το εμπορικό σήμα σε Dannon για να ακούγεται πιο Αμερικάνικο.
Το 1951, ο Daniel Carasso επέστρεψε στο Παρίσι για να διαχειριστεί τις επιχειρήσεις της οικογένειας στη Γαλλία και την Ισπανία και η αμερικανική επιχείρηση πωλήθηκε στην Beatrice Foods το 1959. Επαναγοράστηκε από την Danone το 1981. Στην Ευρώπη το 1967, η Danone συγχωνεύτηκε με την Gervais, τον κορυφαίο παραγωγό φρέσκου τυριού στη Γαλλία, και έγινε Gervais Danone. Το 1973, η εταιρεία συγχωνεύθηκε με τον κατασκευαστή φιαλών BSN. Η εταιρεία άλλαξε το όνομά της σε Groupe Danone το 1983.
Στρατηγικός αναπροσανατολισμός
Οι εξαγορές πήραν αρχικά το σχήμα της κάθετης ολοκλήρωσης, με την BSN να εξαγοράζει την αλσατική ζυθοποιία Kronenbourg και το μεταλλικό νερό Evian που ήταν οι μεγαλύτεροι πελάτες της υαλουργίας. Αυτή η κίνηση παρείχε περιεχόμενο για να γεμίσει τα μπουκάλια του εργοστασίου. Το 1973, η εταιρεία συγχωνεύθηκε με την Gervais Danone και άρχισε να επεκτείνεται διεθνώς, συμπεριλαμβανομένης της επωνυμίας της μάρκας γιαουρτιού Dannon στις ΗΠΑ και μιας επιτυχημένης διαφημιστικής καμπάνιας, στη Σοβιετική Γεωργία. Το 1979, η εταιρεία εγκατέλειψε την υαλουργία απορρίπτοντας την Verreries Boussois. Το 1987, η Gervais Danone εξαγόρασε τον ευρωπαϊκό κατασκευαστή μπισκότων Général Biscuit, ιδιοκτήτες της μάρκας LU και, το 1989, εξαγόρασε τις ευρωπαϊκές δραστηριότητες μπισκότων της Nabisco.
Το 1994, η BSN άλλαξε το όνομά της σε Groupe Danone, υιοθετώντας το όνομα της πιο γνωστής διεθνούς μάρκας του ομίλου. Ο Franck Riboud διαδέχθηκε τον πατέρα του, Antoine, ως πρόεδρο και διευθύνοντα σύμβουλο της εταιρείας το 1996, όταν ο ανώτερος Riboud αποσύρθηκε. Στο πλαίσιο του Riboud junior, η εταιρεία συνέχισε να επικεντρώνεται σε τρεις ομάδες προϊόντων (γαλακτοκομικά, ποτά και δημητριακά) και απαλλάχτηκε από διάφορες δραστηριότητες που είχαν γίνει μη βασικές.
Το 1999 και το 2003, ο όμιλος πούλησε το 56% και το 44%, αντίστοιχα, των δραστηριοτήτων του στα γυάλινα δοχεία. Το 2000, ο όμιλος πούλησε επίσης τις περισσότερες ευρωπαϊκές δραστηριότητες μπύρας του (το εμπορικό σήμα Kronenbourg και το εμπορικό σήμα 1664 πωλήθηκαν στην Scottish & Newcastle για 1,7 δισεκατομμύρια λίρες Αγγλίας, οι ιταλικές επιχειρήσεις τυριού και κρέατος (Egidio Galbani Spa) πωλήθηκαν τον Μάρτιο του 2002, καθώς και οι δραστηριότητες παραγωγής μπύρας στην Κίνα. Οι βρετανικές (Jacob's) και οι Ιρλανδικές παραγωγές μπισκότων της εταιρείας πωλήθηκαν στην United Biscuits τον Σεπτέμβριο του 2004. Τον Αύγουστο του 2005, ο όμιλος πούλησε τις δραστηριότητές του που είχαν να κάνουν με σάλτσες στο Ηνωμένο Βασίλειο και στις Ηνωμένες Πολιτείες (HP Foods), τον Ιανουάριο του 2006, η επιχείρηση σαλτσών του στην Ασία (Amoy Food) πωλήθηκε στην Ajinomoto. Παρά τις εκχωρήσεις αυτές, η Danone συνεχίζει να επεκτείνεται διεθνώς στις τρεις βασικές επιχειρηματικές της μονάδες, δίνοντας έμφαση στα προϊόντα υγείας και ευεξίας.
Τον Ιούλιο του 2007, ανακοινώθηκε ότι η Danone κατέληξε σε συμφωνία με την Kraft Foods Inc (τώρα Mondelēz International) για την πώληση του τμήματος μπισκότων, συμπεριλαμβανομένων των εμπορικών σημάτων LU και Prince, για περίπου 5,3 δισεκατομμύρια ευρώ. Επίσης, τον Ιούλιο του 2007, συμφωνήθηκε η προσφορά 12,3 δισ. ευρώ σε μετρητά από την Danone για την ολλανδική εταιρεία παιδικής τροφής και κλινικής διατροφής Numico, δημιουργώντας τον δεύτερο μεγαλύτερο κατασκευαστή βρεφικών τροφίμων στον κόσμο.
Το 2009, η εταιρεία άλλαξε το όνομά της από Groupe Danone σε Danone.
Η Danone απέκτησε τις εταιρείες του ομίλου Unimilk στη Ρωσία το 2010 και τις διατροφικές δραστηριότητες του ομίλου Wockhardt στην Ινδία το 2012. Στα μέσα Φεβρουαρίου 2013 η Danone ανακοίνωσε την πρόθεσή της να καταργήσει 900 θέσεις εργασίας ή περίπου το 3,3 % του ευρωπαϊκού εργατικού δυναμικού της, μεγέθους 27.000 ατόμων.
Το 2014, ο Emmanuel Faber έγινε Διευθύνων Σύμβουλος.
Η Danone ήταν παρούσα σε 130 αγορές και δημιούργησε πωλήσεις 25,7 δισεκατομμυρίων δολαρίων το 2016, με περισσότερα από τα μισά σε αναπτυσσόμενες χώρες. Το 2015, τα φρέσκα γαλακτοκομικά προϊόντα αντιπροσώπευαν το 50% των συνολικών πωλήσεων του ομίλου, η διατροφή πρώιμης ηλικίας 22%, το νερό 21% και η ιατρική διατροφή το 7%. Το 2017, ο Franck Riboud έγινε επίτιμος πρόεδρος και ο Faber έγινε πρόεδρος καθώς και διατήρησε τη θέση του ως CEO.
Το 2018, η Danone μετονομάζει τη θυγατρική της DanoneWave, που δημιουργήθηκε μετά την εξαγορά της WhiteWave Foods (Alpro) το 2017, σε Danone North America.
Το 2020, η Danone ανακοίνωσε ότι, στο πλαίσιο μιας αναδιοργάνωσης, θα κόψει 2.000 θέσεις εργασίας, ή το 2% του εργατικού της δυναμικού.
Στα τέλη του 2020, η είσοδος της hedge fund Bluebell Capital με έδρα το Λονδίνο ως μέτοχος της Danone έθεσε υπό αμφισβήτηση τη θέση του Emmanuel Faber. Σε μια επιστολή που εστάλη σε όλους τους μετόχους τον Νοέμβριο του 2020, χαρακτήρισαν τη συνολική «απογοητευτική» απόδοση του χρηματιστηρίου της Danone υπό την προεδρία του Εμανουέλ Φάμπερ, υποστηρίζοντας ότι «η σωστή ισορροπία μεταξύ της δημιουργίας αξίας των μετόχων και των ζητημάτων βιωσιμότητας» δεν είχε επιτευχθεί κατά τη θητεία του. Μετά τη δημοσίευση ελαφρώς παρήγορων αποτελεσμάτων του 2020 και απογοητευτικών στοιχείων για τον κύκλο εργασιών του πρώτου τριμήνου, ο ακτιβισμός του Bluebell Capital απέδωσε καρπούς και ο Faber απομακρύνθηκε στα μέσα Μαρτίου 2021. Στις 16 Μαΐου του 2021, ανακοινώνεται η άφιξη του Antoine Bernard de Saint-Affrique ως επόμενου CEO της Danone, που θα τεθεί σε ισχύ στις 15 Σεπτεμβρίου.
Κύριες επωνυμίες
Το χαρτοφυλάκιο επωνυμιών της Danone περιλαμβάνει τόσο διεθνείς μάρκες όσο και τοπικές μάρκες. Το 2018, οι διεθνείς μάρκες της Danone περιλαμβάνουν τις: Activia, Actimel, Alpro, Aptamil, Danette, Danio, Dannon, Danonino, Evian, Nutricia, Nutrilon, Volvic. Οι τοπικές ή περιφερειακές μάρκες περιλαμβάνουν τις: AQUA (Ινδονησία), Blédina (Γαλλία), Bonafont (Μεξικό και Βραζιλία), Cow & Gate (Ηνωμένο Βασίλειο), Happy Family (ΗΠΑ), Horizon Organic (ΗΠΑ), Mizone (Κίνα), Oikos (Βόρεια Αμερική, Χιλή), Prostokvashino (Ρωσία), Silk (ΗΠΑ), Vega (ΗΠΑ) και Damavand (Ιράν).
Ιδιοκτήτες
Το 43%των μετοχών της Danone ανήκουν σε Αμερικανούς επενδυτές, το 19% σε Γάλλους επενδυτές, ακολουθούμενο από το Ηνωμένο Βασίλειο (10%), την Ελβετία (6%), τη Γερμανία (5%) και την υπόλοιπη Ευρώπη (14%).
Κοινοπραξίες
Σε ορισμένους τομείς, η Danone έχει υιοθετήσει μια στρατηγική ανάπτυξης μέσω κοινοπραξιών, ιδιαίτερα σε ταχέως αναπτυσσόμενες αναδυόμενες αγορές που αντιπροσωπεύουν πάνω από το 50% των πωλήσεών της.
Η Danone υπέγραψε κοινοπραξίες με την Al Safi στη Σαουδική Αραβία (2001), την Yakult στην Ινδία (2005) και το Βιετνάμ (2006), την Alquería στην Κολομβία (2007) και την Mengniu στην Κίνα (2013–2014).
Μπαγκλαντές
Τον Νοέμβριο του 2005, ο Franck Riboud συνάντησε τον Muhammad Yunus, ιδρυτή της Grameen Bank και αργότερα νικητή του Νόμπελ Ειρήνης του 2006. Οι δύο άνδρες συζήτησαν εκτενώς τις ιδέες τους σχετικά με την ανάπτυξη των φτωχών χωρών και διαπίστωσαν ότι οι τομείς εμπειρογνωμοσύνης τους ήταν συμπληρωματικοί. Ως αποτέλεσμα, το 2006, η Grameen Bank και η Danone δημιούργησαν μια εταιρεία που ονομάζεται Grameen Danone Foods, μια επιχείρηση κοινωνικού χαρακτήρα στο Μπαγκλαντές.
Η Grameen Danone Foods Ltd. παράγει ένα γιαούρτι που ονομάζεται Shokti Doi και περιέχει πρωτεΐνη, βιταμίνες, σίδηρο, ασβέστιο, ψευδάργυρο και άλλα μικροθρεπτικά συστατικά που στοχεύουν στην κάλυψη των διατροφικών ελλειμμάτων των παιδιών στο Μπαγκλαντές. Το Shokti Doi πωλείται για έξι λεπτά του ευρώ, τιμή που σύμφωνα με μελέτες ήταν προσιτή για τις φτωχότερες οικογένειες. Η επιδίωξή της για κερδοφορία βασίζεται αποκλειστικά σε κριτήρια όπως η βελτίωση της δημόσιας υγείας, η δημιουργία θέσεων εργασίας, η μείωση της φτώχειας και η προστασία του περιβάλλοντος. Τα κέρδη της εταιρείας επανεπενδύονται στην επέκταση και τη λειτουργία της επιχείρησης.
Παραπομπές
Κατηγορία:Πολυεθνικές επιχειρήσεις τροφίμων Κατηγορία:Επιχειρήσεις της Γαλλίας Κατηγορία:Γαλλικά εμπορικά σήματα
The Smashing Pumpkins
Βιογραφία
Ο Μπίλι Κόργκαν, αφού εγκατέλειψε το συγκρότημα gothic rock The Marked και το Σαίντ Πίτερσμπουργκ της Φλόριντα, επέστρεψε στη γενέτειρά του στον τόπο καταγωγής του, το Σικάγο. Εκεί γνώρισε τον Τζέιμς Ίχα και, μαζί με την Ντ' Άρσι Βρέτσκι δημιούργησαν το συγκρότημα. Η πρώτη τους συναυλία ως τρίο ήταν στις 9 Ιουλίου 1988. Αργότερα, μέλος του συγκροτήματος έγινε ο Τζαζ ντράμερ Τζίμι Τσάμπερλιν. Το 1991 το συγκρότημα βγάζει τον πρώτο του δίσκο με τίτλο Gish και ανοίγει συναυλίες δημοφιλών συγκροτημάτων όπως αυτές των Red Hot Chili Peppers, Jane's Addiction και Guns N' Roses. Εκείνη την εποχή, το συγκρότημα έφτασε κοντά στη διάλυση, καθώς ο Τζίμι Τσάμπερλιν εθίστηκε στα ναρκωτικά και ο Μπίλι Κόργκαν έπεσε σε περίοδο βαθιάς κατάθλιψης. Με την επιτυχία συγκροτημάτων της Alternative rock όπως οι Nirvana και οι Pearl Jam, οι πιθανότητες για διασημότητα αυξήθηκαν σημαντικά. Το μεγάλο άλμα συνέβη το 1992, όταν κυκλοφόρησαν τον δίσκο Siamese Dream όπου σημείωσε μεγάλη επιτυχία και καθιέρωσε τους Smashing Pumpkins ως έναν από τους σημαντικότερους εκπροσώπους της Alternative rock, ενώ η μπαλάντα Disarm είναι ίσως το γνωστότερο τραγούδι του συγκροτήματος. Ο επόμενός τους δίσκος, Mellon Collie and the Infinite Sadness, σημείωσε ακόμα μεγαλύτερη επιτυχία, πουλώντας 4.7 εκατ. αντίτυπα στις ΗΠΑ, ενώ έγινε και 9 φορές πλατινένιος. Τραγούδια από τον δίσκο, όπως το Zero, το Bullet with Butterfly Wings και το 1979 είναι κάποια από τα γνωστότερα τραγούδια του συγκροτήματος. Το 1998 και το 2000 αντίστοιχα, οι Smashing Pumpkins έβγαλαν τους δίσκους Adore και Machina/The Machines of God που δεν σημείωσαν τόσο μεγάλη επιτυχία όσο οι δύο προηγούμενοι δίσκοι. Ο πρώτος, μάλιστα, αν και κέρδισε το Βραβείο Γκράμι για καλύτερο δίσκο Εναλλακτικής μουσικής, πούλησε μόλις 830.000 αντίτυπα στις ΗΠΑ. Το 2000 ανακοινώνεται η διάλυση του συγκροτήματος. το 2006, το συγκρότημα επανενώνεται και ακολουθεί η κυκλοφορία δύο δίσκων, με το Zeitgeist (2007) και το Teargarden by Kaleidyscope (2009).
Εξωτερικοί σύνδεσμοι
Κατηγορία:Συγκροτήματα της εναλλακτικής ροκ Κατηγορία:Μουσικά τρίο Κατηγορία:Μουσικά συγκροτήματα από το Σικάγο
Νικόλαος Αγιοθεοδωρίτης
Ο Νικόλαος Αγιοθεοδωρίτης (- 1175) ήταν μητροπολίτης Αθηνών.
Το έργο του
Η περίοδοι κατά τις οποίες ήταν ορφανοτρόφος τοποθετούνται πριν από το 1148, άγνωστο για πόσο χρονικό διάστημα και μετά το 1157/1158 μέχρι το 1166. Οι πηγές της περιόδου τον παρουσιάζουν επίσης ως νομοδιδάσκαλο και δικαστή, όμως καμία πηγή δεν του αποδίδει ευθέως τον τίτλο του νομοφύλακα, ο οποίος συνδέεται με δικαστική εξουσία και όχι την ιδιότητα του καθηγητή του δικαίου. Άλλα κοσμικά αξιώματα που του αποδίδονται ήταν του εξισωτού στην Πελοπόννησο, δηλαδή εκείνου του οικονομικού υπαλλήλου του επιφορτισμένου με την καταγραφή της έγγειας ιδιοκτησίας με σκοπό τη φορολόγηση, του «Πρώτου» (δηλαδή του επικεφαλής, του υπευθύνου ιδρύματος, μοναστικής ή άλλης κοινότητας) ή του τελετάρχη του ναού της Θεοτόκου των Βλαχερνών, αλλά το τελευταίο αντιμετωπίζεται από την έρευνα με επιφύλαξη.
Υπήρξε επίσης και «ξενοδόχος» επικεφαλής του «ξενοδοχείου» κοινωφελούς ιδρύματος, και Μαΐστωρ των ρητόρων, δηλαδή καθηγητής της ρητορικής και εκφωνητής επίσημων πανηγυρικών, ενώ Διδάσκαλος του Ευαγγελίου-επίσημος εξηγητής των τεσσάρων ευαγγελίων- ήταν ένα ακόμα οφφίκιο που κατείχε. Επιπλέον μαρτυρείται ως «Διδάσκαλος των Εθνών» δηλαδή κατηχητής των νεοφώτιστων χριστιανών.
Ως μητροπολίτης Αθηνών
Στις 16 Μαΐου του 1160 απεβίωσε ο μητροπολίτης Αθηνών Γεώργιος Βούρτζης και ο Νικόλαος τον διαδέχτηκε, άγνωστο πότε ακριβώς. Πάντως η πρώτη γραπτή αναφορά του ονόματός του ως μητροπολίτη Αθηνών δεν εμφανίζεται παρά το 1166 όταν συμμετείχε σε δύο συνόδους που πραγματοποιήθηκαν στην Κωνσταντινούπολη, η μία για το «ο πατήρ μου μείζον μου εστίν», και η άλλη για την αποτροπή γάμου «έβδομου βαθμού εξ αίματος». Κατά τη διάρκεια της άσκησης των μητροπολιτικών του καθηκόντων ανακαίνισε τον μητροπολιτικό ναό της Παναγίας της Αθηνιώτισσας, ενώ ανήγειρε και άλλα κτίρια. Ως μητροπολίτης Αθηνών δεν σταμάτησε να λαμβάνει τιμητικούς τίτλους. Έγινε «υπέρτιμος» και με τη διπλή ιδιότητά του συμμετείχε σε σύνοδο, το 1173 στην Κωνσταντινούπολη, με αντικείμενο τη μετάθεση μητροπολίτη. Η τιμητική θέση την οποία κατέλαβε στις εργασίες της, αμέσως μετά τους Πατριάρχες Κωνσταντινουπόλεως, Αντιόχειας και Ιεροσολύμων και πριν από τους υπόλοιπους μητροπολίτες προκάλεσε τις αντιδράσεις τους. Ο Νικόλαος Αγιοθεοδωρίτης επικαλέστηκε την ενέργειά του αυτή στο γεγονός ότι την πρωτοκαθεδρία του αυτή την όφειλε στον αυτοκράτορα και έπρεπε να συμμορφωθεί, δηλαδή οι επίσκοποι γίνονταν μητροπολίτες κατόπιν βασιλικής εντολής, άρα μπορούσε ένας ασήμαντος επίσκοπος να έχει την πρωτοκαθεδρία των μητροπολιτών. Τελικά αναγκάστηκε να υποχωρήσει, καθώς οι αντιδρώντες επικαλέστηκαν απόφαση του Κωνσταντίνου Ι΄Δούκα η οποία όριζε ότι τα πολιτικά αξιώματα δεν καθόριζαν την πρωτοκαθεδρία μέσα σε μια σύνοδο. Κατ' εντολή του Μανουήλ Α΄Κομνηνού ανέλαβε διπλωματική αποστολή στις περιοχές του Ιλλυρικού, της Ιταλίας και της Σικελίας με σκοπό τη δογματική προσέγγιση με την Καθολική Εκκλησία. Λίγο πριν πεθάνει βρέθηκε στην Κωνσταντινούπολη, όπου ο αυτοκράτορας Μανουήλ Α' προσπάθησε να τον αποτρέψει από το να πραγματοποιήσει το ταξίδι της επιστροφής στην εκκλησιαστική του έδρα, επειδή ήταν προφανώς άρρωστος. Επιστρέφοντας πέρασε από τη Θεσσαλονίκη και μετά από μικρό χρονικό διάστημα απεβίωσε στην Αθήνα.
Το τέλος
Η χρονολογία του θανάτου του, αναγράφεται σε κίονα του Παρθενώνα, «μήνα Ιούνιο, ινδικτίωνος η΄, έτους 6683» (=1175) και αποτελεί την τελευταία αναγραφή θανάτου επισκόπου, αρχιεπισκόπου ή μητροπολίτη Αθηνών από όσες χαράχθηκαν στον Παρθενώνα από τον 6ο μέχρι τον 12ο αιώνα.
Πηγές
Κατηγορία:Μητροπολίτες Αθηνών Κατηγορία:Βυζαντινοί του 12ου αιώνα Νικολαος
Καλύκη
Στην ελληνική μυθολογία με το όνομα Καλύκη είναι γνωστά τα παρακάτω δύο διαφορετικά πρόσωπα:
Πηγές
Καλυκη
Θόργκαλ
Ο Θόργκαλ είναι ο βασικός χαρακτήρας του ομώνυμου έγχρωμου κόμικ του Βέλγου Ζαν φαν Χάμε (σενάριο) και του Πολωνού Γκρέγκορζ Ροσίνσκι (σκίτσα). Η σειρά πρωτοξεκίνησε ως μέρος του βελγικού περιοδικού Τεντέν και συνεχίστηκε από το 1980 και μετά ως ανεξάρτητη σειρά. Η γλώσσα του πρωτοτύπου είναι τα γαλλικά, ενώ η σειρά έχει μεταφραστεί στα αγγλικά, στα ολλανδικά, στα γερμανικά, στα πολωνικά, στα δανικά, στα σουηδικά, στα τουρκικά, στα ελληνικά, καθώς και σε άλλες γλώσσες. Οι διαστάσεις του εντύπου είναι καθορισμένες από την γαλλο-βελγική παράδοση των 48σέλιδων κόμικ με σκληρό εξώφυλλο (30x22 εκατοστά).
Η ιστορία του Θόργκαλ είναι ένα μείγμα ηρωικής φαντασίας, μυθολογίας των Βορείων λαών και επιστημονικής φαντασίας.
Σύνοψη
Το κόμικ εξιστορεί τις περιπέτειες του παιδιού των άστρων το οποίο βρήκαν και μεγάλωσαν οι Βίκινγκ του Βορρά. Τον ονόμασαν Θόργκαλ Έγκιρσον, εμπνευσμένοι από τα ονόματα του Θεού Θωρ και του γίγαντα βασιλιά της θάλασσας Έγκιρ. Ενήλικος, ο Θόργκαλ έγινε εξαιρετικός τοξότης και θαρραλέος και ικανός πολεμιστής. Παρά τις ηθικές του αξίες και τον ειρηνικό του χαρακτήρα, ο Θόργκαλ θα γνωρίσει αιματηρές περιπέτειες εξ αιτίας της ανθρώπινης απληστίας και της σκληρότητας των Θεών.
Πιθανό τέλος
Το 29ο τεύχος του Θόργκαλ φέρεται να είναι το τελευταίο με σενάριο του Jean Van Hamme. Κυκλοφορεί η φήμη ότι η σειρά θα συνεχιστεί με σενάριο του Yves Sente. Όμως οι νέες περιπέτειες θα επικεντρωθούν πιθανότατα στον Γιολάν. Τίθεται το ερώτημα αν τα μελλοντικά τεύχη θα αποτελούν συνέχεια της σειράς ή μια νέα ανεξάρτητη σειρά με άλλο τίτλο.
Εξωτερικοί σύνδεσμοι
Κατηγορία:Βελγικά κόμικς Κατηγορία:Βέλγοι χαρακτήρες κόμικς Κατηγορία:Κόμικς φαντασίας Κατηγορία:Κόμικς επιστημονικής φαντασίας Κατηγορία:Κόμικς που έγιναν βιντεοπαιχνίδια
Πανεπιστημιακό πρωτάθλημα καλαθοσφαίρισης ΗΠΑ (1η κατηγορία γυναικών)
Το Πανεπιστημιακό πρωτάθλημα καλαθοσφαίρισης ΗΠΑ 1ης κατηγορίας γυναικών (NCAA Women's Division I Basketball Championship) είναι ένα ετήσιο τουρνουά κολεγιακής καλαθοσφαίρισης για γυναίκες. Διεξάγεται κάθε Απρίλιο και ξεκίνησε την περίοδο 1981-82. Πριν διεξαχθεί η διοργάνωση του NCAA γινόταν το τουρνουά καλαθοσφαίρισης AIAW γυναικών, κάθε χρόνο, από το 1972 ως το 1982.
Από το 2003 όλα τα παιχνίδια, συνολικά 63, έχουν μεταδοθεί τηλεοπτικά στο ESPN και στο ESPN2.
Παραπομπές
Κατηγορία:Καλαθοσφαίριση στις Ηνωμένες Πολιτείες Αμερικής
Βέρνο
Πλησιέστερα χωριά
Χιλιομετρικές αποστάσεις με σημείο εκκίνησης τη βάση του κώνου της κορυφής του Βέρνου από όπου διέρχεται και ο οδικός άξονας Καστοριάς- Φλώρινας μέσω Βέρνου (χλμ 44).